[{"text_idx": "#000000", "text": "ofte uzataj programoj en Esperanto"}, {"text_idx": "#000001", "text": "Tre estimata Renato Corsetti el Italio petis, ke mi verku komparan tabelon por trans-skribi literojn inter la c\u0302ina lingvo kaj Esperanto."}, {"text_idx": "#000002", "text": "Se mi estus italo, eble ankau\u0306 mia nomo estus Corsetti. Pri tio ne estus problemo en internaciaj kontaktoj. En leteroj au\u0306 artikoloj, oni facile skribus mian nomon, kaj interparolante, aliaj eble prononcus mian nomon tiel, kiel Korseti en Esperanto, kiu certe estas ne malproksima al la prononco en la itala lingvo."}, {"text_idx": "#000003", "text": "Sed, sed mi estas c\u0302ino, homo en la orienta lando, kiu parolas c\u0302ine kaj skribas per signoj."}, {"text_idx": "#000004", "text": "Eu\u0306ropaj lingvoj havas nur c\u0302irkau\u0306 30 literojn, kiuj formas c\u0302iujn vortojn de lingvoj. La c\u0302ina lingvo uzas ne literojn, sed c\u0302inajn signojn (ideogramo). Kvanto de ofte uzataj signoj estas 2500 g\u0302is 3500. Estas nefacile enkapigi 3000 diversajn signojn. Por helpi c\u0302inojn lerni la tiujn signojn, oni ellaboris helpan sistemon de c\u0302ina skriba lingvo, kiu konsistas el 26 latinaj literoj. Nomo de tiu sistemo en la c\u0302ina lingvo estas \u6c49\u8bed\u62fc\u97f3, kaj nomo en la sistemo mem estas ha\u0300nyu\u030c pi\u0304nyi\u0304n, kies signifo estas \u201cc\u0302inlingvaj kunmetitaj sonoj\u201d. Ofte oni simple diras g\u0302in pi\u0304nyi\u0304n, kaj g\u0302i en Esperanto estas pinjino."}, {"text_idx": "#000005", "text": "C\u0302inaj signoj kun c\u0302inlingvaj kunmetitaj sonoj"}, {"text_idx": "#000006", "text": "Mia nomo en la c\u0302ina lingvo estas \u5218\u6653\u54f2, certe plejparto de alilandanoj ne povas legi g\u0302in, nek skribi g\u0302in. Por faciligi la aferon, mi skribas mian nomon en pinjino: Liu\u0301 Xia\u030cozhe\u0301. C\u0302ar 4 tonajn simbolojn oni malfacile tajpas, g\u0302enerale mi skribas mian nomon kiel Liu Xiaozhe. Do alilandanoj facile tajpas mian nomon en pinjino per sia klavaro."}, {"text_idx": "#000007", "text": "C\u0302iuj alilandanoj povas facile tajpi mian nomon en literoj. S\u0302ajnas, ke estas neniu problemo."}, {"text_idx": "#000008", "text": "Sed, sed iuj alilandanoj volas scii, kiel oni prononcas mian nomon en c\u0302ina lingvo. Por aliandanoj, silaboj de mia nomo en pinjino, liu, xiao kaj zhe, c\u0302iuj estas strangaj kombinoj de literoj. Por faciligi alilandanojn elparoli mian nomon, mi devas trans-skribi lau\u0306 prononco mian nomon per literoj de aliaj lingvoj. Tio bezonas ellabori trans-skriban sistemon."}, {"text_idx": "#000009", "text": "Tial mi diris, ke afero petita de sinjoro Renato Corsetti estas grava. Tiu problemo ne estas tre grava por parolantoj de lingvoj uzantaj latinajn literojn, sed estas grava por parolantoj de lingvoj kun ne-latinaj literoj, kaj speciale grava por c\u0302inoj, uzantoj de skribata lingvo kun signoj."}, {"text_idx": "#000011", "text": "C\u0302ar, c\u0302ar c\u0302ina lingvo estas tre diferenca lingvo de Eu\u0306ropaj lingvoj. Sonoj de la c\u0302ina lingvo kaj eu\u0306ropaj lingvoj estas malsamaj. Multaj sonoj ne ekzistas reciproke en la alia lingvo. Multajn ekvivalentajn sonojn de c\u0302ina lingvo, oni ne povas trovi en aliaj lingvoj."}, {"text_idx": "#000012", "text": "En C\u0302inio estas 1,4 miliardojn da homoj, inter kiuj certe estas tiuj kun nomoj \u674e\u4e3d, \u9646\u5170, \u5b59\u5e06, \u8303\u7433. Ni danku iliajn gepatrojn! C\u0302ar ni povas rekte skribi iliajn nomojn almenau\u0306 en Esperantaj literoj: Li Li, Lu Lan, Sun Fan, Fan Lin."}, {"text_idx": "#000013", "text": "\u738b (Wang) estas la unua granda familia nomo en C\u0302inio kaj la mondo. Do certe estas c\u0302inoj, kies nomo estas \u738b\u5fd7\u5f3a (Wang Zhiqiang). J\u0302us mi serc\u0302is en reto, la rezulto estas, ke kvanto de homoj kun tiu nomo estas sume 75143 en C\u0302inio. Parenteze, tiu ankau\u0306 estas nomo de mia kolego."}, {"text_idx": "#000014", "text": "Tiu nomo havas 3 c\u0302in-lingvajn silabojn, el kiuj neniuj ekzistas en Esperanto, nome oni ne povas, korekte kaj precize, trans-skribi iliajn nomojn per esperantaj literoj, kaj ec\u0302 ne povas en proksimaj sonoj. Certe, oni povas trans-skribi la nomon de sinjoro Wang Zhiqiang nur proksime lau\u0306 plej eble kiel Vang G\u0302icjang, sed la sonoj jam estas tre malproksimaj al la originalaj c\u0302inaj sonoj, ke ec\u0302 lia edzino ne scias, ke temas sian edzon."}, {"text_idx": "#000016", "text": "Krom c\u0302ina lingvo mem, la Internacia Fonetika Alfabeto estas la unika skriba sistemo, kiu kapablas precize indiki sonojn de c\u0302inaj nomoj."}, {"text_idx": "#000017", "text": "Sed, plejpato de homoj en la mondo ne scipovas legi literojn de la Internacia Fonetika Alfabeto."}, {"text_idx": "#000018", "text": "C\u0302u Esperanto ne povas perfekte solvi problemo trans-skribi c\u0302inajn nomojn?"}, {"text_idx": "#000019", "text": "Jes, Esperanto ne povas solvi tiun problemon. Ankau\u0306 aliaj lingvoj ne povas solvi g\u0302in, c\u0302ar neniu du lingvoj havas la saman son-aron."}, {"text_idx": "#000020", "text": "Demandu refoje: Vere ne solvebla?"}, {"text_idx": "#000021", "text": "Jes, problemo prezenti c\u0302iujn c\u0302inlingvajn sonojn per literoj de aliaj lingvoj estas ne solvebla. Sed, sed la deziro prezenti c\u0302iujn c\u0302inlingvajn sonojn, estas plenumebla, per alia maniero."}, {"text_idx": "#000022", "text": "Dum korespondado, kaj en artikoloj, prononcoj de nomoj fakte ne estas tre gravaj. Oni ja povas memori personan nomom, nesciante g\u0302ian prononcon. Dum la renkontig\u0302o, oni povas mem rekte elparoli sian nomon."}, {"text_idx": "#000023", "text": "Kiel c\u0302ina esperantistoj, mi komunikig\u0302as kun alilandaj samideanoj dum pli ol 30 jaroj. Kiam mi skribas, mi uzas rekte la pinjinon sen tonaj simboloj. Sed, kiam nomon de homo au\u0306 loko mi unuafoje temas, mi aldonas proksimajn sonojn en Esperanto, ekzemple:"}, {"text_idx": "#000025", "text": "Sed tiuj prononcoj estas nur proksimaj, kaj ne precizaj. Estas felic\u0302e, ke en epoko de komputilo kaj reto, oni povas facile indiki la precizajn prononcojn, ne per skriba lingvo, sed rekte per sono."}, {"text_idx": "#000026", "text": "Voc\u0302a interparolado kun komputilo au\u0306 pos\u0302telefono per reto jam estas tre malmultekosta. En tiu okazo oni povas rekte elparoli sian nomon en sia nacia lingvo. Skribante retan leteron, oni povas malrapide kaj klare legi sian nomon en sia nacia lingvo, kaj sendi la sonon kun letero al homo en alia angulo de nia terglobo."}, {"text_idx": "#000028", "text": "Antau\u0306e oni ne devis ne klopode priskribi sonon per skriba lingvo, kio ne ofte atingis la celon. Nun oni povas rekte indiki la sonojn per voc\u0302o, do forlasu la vanan klopodon indiki sonojn per skriba lingvo."}, {"text_idx": "#000029", "text": "Estimata sinjoro Corsetti, pardonu min, ke oni ne povas plenumi vian taskon trans-skribi precize c\u0302inlingvajn nomajn sonojn per Esperantaj leteroj. Sed en epoko de komputilo kaj interreto, ni povas solvi la problemon per aktuala moderna tekniko."}, {"text_idx": "#000030", "text": "Dankon pro via legado! Finfine mi donacu al vi Paskan ovon. Skanu la du-dimensiajn kodon subajn per via pos\u0302telefono, kaj vi tuj au\u0306dos la precizan prononcon de mia nomo Liu Xiaozhe en la c\u0302ina lingvo."}, {"text_idx": "#000032", "text": "renato corsetti 19 Marto 2022\nDankon pro via penado, sed mi nur volas atingi tion: \u201cMi nomig\u0302as Liu Xiaozhe (Lju S\u0302jau\u0306g\u0302e). Mi log\u0302as en Xinjiang (S\u0302ing\u0302ian)."}, {"text_idx": "#000033", "text": "Dankon pro via penado, sed mi nur volas atingi tion: \u201cMi nomig\u0302as Liu Xiaozhe (Lju S\u0302jau\u0306g\u0302e). Mi log\u0302as en Xinjiang (S\u0302ing\u0302ian)."}, {"text_idx": "#000034", "text": "Retpos\u0302tadreso ne estos publikigita. Devigaj kampoj estas markitaj *"}, {"text_idx": "#000035", "text": "Konservu miajn nomon, retpos\u0302tadreson kaj retejon en tiu c\u0302i retumilo por uzi kiam mi denove komentos."}, {"text_idx": "#000039", "text": "Dankon pro via penado, sed mi nur volas atingi tion: \"Mi nomig\u0302as Liu Xiaozhe (Lju S\u0302jau\u0306g\u0302e). Mi log\u0302as en Xinjiang..."}, {"text_idx": "#000040", "text": "Saluton Solis. Mi nur salutas Vin sincere. Mi jam ne planas ien veturi, mi estas maljuna - 79 jara. Amikece...."}, {"text_idx": "#000042", "text": "Alia anekdoto : La unua kaj vera lingvo de Usono Mi atendas en vico malantau\u0306 virino alilingve pos\u0302telefonanta. Antau\u0306 s\u0302i..."}, {"text_idx": "#000043", "text": "Persone, la plej alloga afero pri la c\u0302ina, analiza lingvo, estas, ke g\u0302i ne havas seksojn, nombrojn, kazojn, tempojn au\u0306..."}, {"text_idx": "#000044", "text": "Saluton, sinjoro Solis. Mi havas malpli ol 14 jarojn. Bonvolu ne nomi min \"s-rino\". Bonvolu korekti, dankon."}, {"text_idx": "#000046", "text": "C\u0302inio hodiau\u0306 estas forta aktoro en la tutmonda komerca scenejo. C\u0302inio vers\u0302ajne konscias pri la neebleco instrui la internacia c\u0302ina..."}, {"text_idx": "#000047", "text": "C\u0302u amuza anekdoto? Eble, se oni tiaspecan humoron s\u0302atas. En mia urbo (Kolonjo en Germanio), kiam mi veturas en taksio,..."}]